Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 566

21. Hitelviszonyt megtestesítõ értékpapírok összesen Itt kell a valamennyi — a Tpt. meghatározása szerinti — hitelviszonyt megtestesítõ értékpapír állományát összesíteni. A befektetési jegyek teljes állományát a számviteli elõírásoktól eltérõen, itt a hitelviszonyt megtestesítõ értékpapírok között kell jelenteni. 21.11 Kincstárjegy és 21.12 Államkötvény sorok: a 21.11 sorba a hitelintézet által megvásárolt (likviditási, kamatozó, valamint diszkont) kincstárjegyek, a 21.12 sorba a Magyar Állam által külföldön vagy belföldön kibocsátott különbözõ (kincstári, lakásfedezeti és egyéb, nem konszolidációs) államkötvények, a kárpótlási jegyek, valamint az állam által átvállalt, korábban kibocsátott TB kötvény, forgatási céllal tartott állományának értéke kerül. (A TB kötvények, valamint a kárpótlási jegyek állományát az 1.C Tájékoztató adatok között külön is ki kell mutatni.) Itt kell szerepeltetni a kötelezõ tartalékolási szabályok változása következtében 2001. január 31-én a hitelintézethez került, forgatási céllal tartott államadóssági kötvényeket is, állományukat pedig az 1.C Tájékoztató adatok között külön is jelenteni kell. A 21.13 Konszolidációs államkötvény sorban a hitel-, bank- és adóskonszolidációk során kibocsátott államkötvények értékét kell szerepeltetni. A 21.21—21.22 Helyi önkormányzatok kötvényei sorok a hitelintézetek tulajdonában lévõ helyi, megyei és fõvárosi önkormányzatok, intézményeik, valamint az idesorolt nonprofit intézmények által kibocsátott kötvényeket tartalmazza. A 21.23 sorban a 21.11—21.22 sorokban szereplõ kötvények értékvesztését kell feltüntetni. A 21.31—21.33 Jegybanki kötvény soroknak a hitelintézet tulajdonában lévõ, az MNB által belföldön vagy külföldön kibocsátott kötvényeket kell tartalmazniuk. A 21.33 sorban kell jelenteni a kötelezõ tartalékolási szabályok változása következtében 2001. január 31-én a hitelintézethez került, forgatási céllal tartott jegybanki kötvények állományát is. Itt kell szerepeltetni a forgatási céllal tartott Központi Váltó- és Hitelbank Rt. (KVH Rt.) kötvények állományát is. A 21.34 sorban a 21.31—21.33 sorokban kimutatott jegybanki kötvények értékvesztését kell feltüntetni. A 21.411—21.423 Hitelintézeti kötvények sorokban kell kimutatni a hitelintézetek tulajdonában lévõ, hitelintézetek által belföldön, illetve külföldön kibocsátott kötvényeket megfelelõ lejárat szerint bontva. A 21.43 sor tartalmazza a 21.411—21.423 sorokban jelentett hitelintézeti kötvények értékvesztését. A 21.511 Befektetési jegyek sorban kell kimutatni a hitelintézetek által forgatási céllal tartott összes befektetési jegy állományát. 21.512—21.524 sorok: az egyéb pénzügyi közvetítõk és a pénzügyi kiegészítõ tevékenységet végzõk kötvényeit tartalmazzák, pénzügyi és befektetési vállalkozások, illetve egyéb intézmények bontásban. A 21.531—21.532 Biztosítók kötvényei sorban a biztosítók által kibocsátott hitelviszonyt megtestesítõ kötvényeket kell szerepeltetni. A 21.54 sorban a 21.511—21.532 sorokban jelentett befektetési jegyek és egyéb — az egyéb pénzügyi közvetítõk, pénzügyi kiegészítõ tevékenységet végzõk és biztosítók által kibocsátott — kötvények értékvesztését kell kimutatni. A 21.61—21.62 Járulékos vállalkozások kötvényei sorokban kell feltüntetni a hitelintézet saját járulékos vállalkozásai által kibocsátott kötvényeket megfelelõ lejárat szerint bontva. A 21.63—21.64 Nem pénzügyi vállalatok kötvényei sorokban a nem pénzügyi vállalatok által kibocsátott kötvényeket kell szerepeltetni a járulékos vállalkozások kötvényei nélkül. A 21.65 sorban a nem pénzügyi vállalatok 21.61—21.64 sorokban jelentett kötvényének értékvesztését kell kimutatni. A 21.71—21.72 Háztartásokat segítõ nonprofit intézmények kötvénye sorban a háztartásokat segítõ nonprofit intézmények által kibocsátott kötvényeket kell jelenteni. A 21.73 sorban a háztartásokat segítõ nonprofit intézmények 21.71—21.72 sorokban jelentett kötvényének értékvesztését kell kimutatni. A 21.81—21.82 Egyéb belföldi kötvény és Egyéb belföldi kötvény értékvesztése sorokban kell feltüntetni a mérlegben más soron nem jelentett, a hitelintézet birtokában lévõ forgatási célú kötvényeket és azok értékvesztését. 2002/17/II. szám A 21.911—21.922 Külföldi állampapírok és Külföldi kötvény sorokban kell feltüntetni a forgatási céllal tartott külföldi állampapírokat, kötvényeket. A külföldi jegybankok által kibocsátott, hitelviszonyt megtestesítõ értékpapírokat is (mivel azok nem felelnek meg a Tpt. szerint megfogalmazott állampapír kategóriának) a külföldi kötvények (21.921—21.922 sor) között kell feltüntetni. A 21.93 sorban a 21.911—21.922 sorokban jelentett külföldi kötvények értékvesztését kell feltüntetni.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes